CELEX: 32020D2111
Language: fi
Date: 2020-12-16 00:00:00
Title: Komission täytäntöönpanopäätös (EU) 2020/2111, annettu 16 päivänä joulukuuta 2020, vesiviljelyeläinten ja luonnonvaraisten vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä neuvoston direktiivin 2006/88/EY 43 artiklan mukaisesti annetun päätöksen 2010/221/EU liitteen I muuttamisesta siltä osin kuin on kyse Yhdistynyttä kuningaskuntaa Pohjois-Irlannin osalta koskevasta viittauksesta (tiedoksiannettu numerolla C(2020) 9302) (ETA:n kannalta merkityksellinen teksti)

17.12.2020   
               
               
                  FI
               
               
                  Euroopan unionin virallinen lehti
               
               
                  L 427/14
               
            
         KOMISSION TÄYTÄNTÖÖNPANOPÄÄTÖS (EU) 2020/2111,
         annettu 16 päivänä joulukuuta 2020,
         vesiviljelyeläinten ja luonnonvaraisten vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä neuvoston direktiivin 2006/88/EY 43 artiklan mukaisesti annetun päätöksen 2010/221/EU liitteen I muuttamisesta siltä osin kuin on kyse Yhdistynyttä kuningaskuntaa Pohjois-Irlannin osalta koskevasta viittauksesta
         
            
               (tiedoksiannettu numerolla C(2020) 9302)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (1) ja erityisesti sen 43 artiklan 2 kohdan,
         sekä katsoo seuraavaa:
         
                     (1)
                  
                  
                     Komission päätöksellä 2010/221/EU (2) hyväksytään vesiviljelyeläinten ja luonnonvaraisten vesieläinten tiettyjen tautien vaikutuksen rajoittamiseen tähtäävät kansalliset toimenpiteet direktiivin 2006/88/EY 43 artiklan mukaisesti.
                  
               
                     (2)
                  
                  
                     Yhdistyneen kuningaskunnan alue on päätöksen 2010/221/EU liitteessä I olevan taulukon toisen sarakkeen mukaan vapaa useista taulukon ensimmäisessä sarakkeessa luetelluista taudeista.
                  
               
                     (3)
                  
                  
                     Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen, jäljempänä ’erosopimus’, ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti direktiiviä 2006/88/EY ja siihen perustuvia komission säädöksiä sovelletaan edelleen Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksessa määrätyn siirtymäkauden päättymisen jälkeen. Sen vuoksi päätöksen 2010/221/EU liitteessä I olevat viittaukset Yhdistyneeseen kuningaskuntaan olisi korvattava viittauksilla Yhdistyneeseen kuningaskuntaan Pohjois-Irlannin osalta.
                  
               
                     (4)
                  
                  
                     Päätöksen 2010/221/EU liitettä I olisi sen vuoksi muutettava.
                  
               
                     (5)
                  
                  
                     Koska erosopimuksessa määrätty siirtymäkausi päättyy 31 päivänä joulukuuta 2020, tätä päätöstä olisi sovellettava 1 päivästä tammikuuta 2021.
                  
               
                     (6)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen 2010/221/EU liite I tämän päätöksen liitteessä olevalla tekstillä.
         
         
            2 artikla
            Tätä päätöstä sovelletaan 1 päivästä tammikuuta 2021.
         
         
            3 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 16 päivänä joulukuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 328, 24.11.2006, s. 14.
         
            (2)  Komission päätös 2010/221/EU, annettu 15 päivänä huhtikuuta 2010, vesiviljelyeläinten ja luonnonvaraisten vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä neuvoston direktiivin 2006/88/EY 43 artiklan mukaisesti (EUVL L 98, 20.4.2010, s. 7).
      
      
         
            LIITE
            
               
                  
                     ”LIITE I
                     
                        Jäsenvaltiot (*1)
                        ja alueet, joita pidetään taulukossa luetelluista taudeista vapaina ja jotka saavat toteuttaa kansallisia toimenpiteitä kyseisten tautien kulkeutumisen ehkäisemiseksi direktiivin 2006/88/EY 43 artiklan 2 kohdan mukaisesti
                     
                     
                                 Tauti
                              
                              
                                 Jäsenvaltio
                              
                              
                                 Tunnus
                              
                              
                                 Hyväksyttyjen kansallisten toimenpiteiden kohteena olevan alueen maantieteelliset rajat
                              
                           
                                 Karpin kevätviremia (SVC)
                              
                              
                                 Tanska
                              
                              
                                 DK
                              
                              
                                 Koko alue
                              
                           
                                 Irlanti
                              
                              
                                 IE
                              
                              
                                 Koko alue
                              
                           
                                 Unkari
                              
                              
                                 HU
                              
                              
                                 Koko alue
                              
                           
                                 Suomi
                              
                              
                                 FI
                              
                              
                                 Koko alue
                              
                           
                                 Ruotsi
                              
                              
                                 SE
                              
                              
                                 Koko alue
                              
                           
                                 Yhdistynyt kuningaskunta (Pohjois-Irlanti)
                              
                              
                                 UK(NI)
                              
                              
                                 Pohjois-Irlannin alue
                              
                           
                                 Bakteeriperäinen munuaistauti (BKD)
                              
                              
                                 Irlanti
                              
                              
                                 IE
                              
                              
                                 Koko alue
                              
                           
                                 Yhdistynyt kuningaskunta (Pohjois-Irlanti)
                              
                              
                                 UK(NI)
                              
                              
                                 Pohjois-Irlannin alue
                              
                           
                                 Tarttuva haimakuoliotauti (IPN)
                              
                              
                                 Suomi
                              
                              
                                 FI
                              
                              
                                 Alueen mannerosat
                              
                           
                                 Ruotsi
                              
                              
                                 SE
                              
                              
                                 Alueen mannerosat
                              
                           
                                 
                                    Gyrodactylus salaris (GS) -loistartunta
                              
                              
                                 Irlanti
                              
                              
                                 IE
                              
                              
                                 Koko alue
                              
                           
                                 Suomi
                              
                              
                                 FI
                              
                              
                                 Tenojoen ja Näätämönjoen valuma-alueet; Paatsjoen, Tuulomajoen ja Uutuanjoen valuma-alueita pidetään puskurivyöhykkeinä
                              
                           
                                 Yhdistynyt kuningaskunta (Pohjois-Irlanti)
                              
                              
                                 UK(NI)
                              
                              
                                 Pohjois-Irlannin alue
                              
                           
                                 Ostereiden herpesvirus 1 μvar (OsHV-1 μVar)
                              
                              
                                 Irlanti
                              
                              
                                 IE
                              
                              
                                 Osasto 1: Sheephaven Bay
                                 Osasto 3: Killala Bay, Broadhaven Bay ja Blacksod Bay
                                 Osasto 4: Streamstown Bay
                                 Osasto 5: Bertraghboy ja Galway Bay
                                 Osasto A: Osasto A: Tralee Bay Hatchery
                              
                           
                                 Yhdistynyt kuningaskunta (Pohjois-Irlanti)
                              
                              
                                 UK(NI)
                              
                              
                                 Pohjois-Irlannin alue, lukuun ottamatta alueita Dundrum Bay, Killough Bay, Lough Foyle, Carlingford Lough, Larne Lough ja Strangford Lough
                              
                           
                                 Lohikalojen alfavirus (SAV)
                              
                              
                                 Suomi
                              
                              
                                 FI
                              
                              
                                 Alueen mannerosat
                              
                           
               ”
            
               (*1)  Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti tässä liitteessä olevilla viittauksilla jäsenvaltioihin tarkoitetaan myös Yhdistynyttä kuningaskuntaa Pohjois-Irlannin osalta.